title: Решение на Съвета от 21 октомври 2010 година относно позицията, която да бъде взета от Европейският съюз в рамките на Съвета за стабилизиране и асоцииране, създаден със Споразумението за стабилизиране и асоцииране между Европейските общности и техните държави-членки, от една страна, и Република Хърватия, от друга страна, по отношение на приемането на разпоредби относно координацията на системите за социална сигурност

text:
               23.11.2010

               BG

               Официален вестник на Европейския съюз

               L 306/35

         РЕШЕНИЕ НА СЪВЕТА
   от 21 октомври 2010 година
   относно позицията, която да бъде взета от Европейският съюз в рамките на Съвета за стабилизиране и асоцииране, създаден със Споразумението за стабилизиране и асоцииране между Европейските общности и техните държави-членки, от една страна, и Република Хърватия, от друга страна, по отношение на приемането на разпоредби относно координацията на системите за социална сигурност
   (2010/702/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 79, параграф 2, буква б) във връзка с член 218, параграф 9 от него,
   като взе предвид предложението на Европейската комисия,
   като имат предвид, че:

               (1)

               В член 47 от Споразумението за стабилизиране и асоцииране между Европейските общности и техните държави-членки, от една страна, и Република Хърватия, от друга страна (1) („Споразумението“), се предвижда, че Съветът за стабилизиране и асоцииране приема с решение подходящи разпоредби за постигане на целите, определени в същия член.

               (2)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане.

               (3)

               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и Договора за функционирането на Европейския съюз, без да се засяга член 4 от посочения протокол, тези държави-членки не участват в приемането на настоящото решение и не са обвързани от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Европейският съюз в рамките на Съвета за стабилизиране и асоцииране, създаден със Споразумението за стабилизиране и асоцииране между Европейските общности и техните държави-членки, от една страна, и Република Хърватия, от друга страна, по отношение на изпълнението на член 47 от споразумението, се основава на проекта на решение на Съвета за стабилизиране и асоцииране, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 21 октомври 2010 година.

            За Съвета

            Председател

         J. MILQUET

      (1)  ОВ L 26, 28.1.2005 г., стр. 3.
    ---documentbreak---

               23.11.2010

               BG

               Официален вестник на Европейския съюз

               L 306/36

         Проект
   РЕШЕНИЕ № …/… НА СЪВЕТА ЗА СТАБИЛИЗИРАНЕ И АСОЦИИРАНЕ
   създаден със Споразумението за стабилизиране и асоцииране между Европейските общности и техните държави-членки, от една страна, и Република Хърватия, от друга страна
   от …
   по отношение на разпоредбите относно координацията на системите за социална сигурност, съдържащи се в Споразумението за стабилизиране и асоцииране
   СЪВЕТЪТ ЗА СТАБИЛИЗИРАНЕ И АСОЦИИРАНЕ,
   като взе предвид Споразумението за стабилизиране и асоцииране между Европейските общности и техните държави-членки, от една страна, и Република Хърватия, от друга страна (1), и по-специално член 47 от него,
   като имат предвид, че:

               (1)

               В член 47 от Споразумението за стабилизиране и асоцииране между Европейските общности и техните държави-членки, от една страна, и Република Хърватия, от друга страна („Споразумението“), се предвижда координацията на системите за социална сигурност на Хърватия и държавите-членки и се определят принципите за тази координация.

               (2)

               В член 47 от Споразумението се предвижда Съветът за стабилизиране и асоцииране да приеме решение с оглед постигане на целите, посочени в същия член.

               (3)

               Що се отнася до прилагането на принципа на недискриминация, настоящото решение следва да не предоставя никакви допълнителни права, произтичащи от някои факти и събития, настъпващи на територията на другата договаряща страна, когато такива събития или факти не са взети предвид от законодателството на първата договаряща страна, освен предвиденото право на изнасяне на определени обезщетения.

               (4)

               При прилагането на настоящото решение правото на хърватските работници на семейни обезщетения следва да се подчинява на условието членовете на техните семейства да пребивават законно със съответния работник в държавата-членка, в която работникът е нает на работа. Настоящото решение не следва да дава право на семейни обезщетения по отношение на членове на семействата, пребиваващи в друга държава, например Хърватия.

               (5)

               Регламент (ЕО) № 859/2003 на Съвета (2) вече разширява обхвата на разпоредбите на Регламент (ЕИО) № 1408/71 и Регламент (ЕИО) № 574/72 за гражданите на трети държави, които все още не са обхванати от тези разпоредби единствено на основание тяхното гражданство. В Регламент (ЕО) № 859/2003 вече е застъпен принципът за сумиране на натрупаните от хърватски работници в различните държави-членки осигурителни периоди по отношение на правото на придобиване на определени обезщетения, посочени в член 47, параграф 1, първо тире от Споразумението.

               (6)

               Може да бъде необходимо да се установят специални разпоредби, които да съответстват на специфичните особености на законодателството на Хърватия, за да се улесни прилагането на правилата за координация.

               (7)

               За гарантиране гладкото протичане на координацията на системите за социална сигурност на държавите-членки и на Хърватия е необходимо да се предвидят специални разпоредби относно сътрудничеството между държавите-членки и Хърватия, както и между заинтересованото лице и институцията на компетентната държава.

               (8)

               Следва да се приемат преходни разпоредби, за да се защитят лицата, обхванати от настоящото решение, и за да се гарантира, че те не губят права в резултат на влизането му в сила,

         ПРИЕ НАСТОЯЩОТО РЕШЕНИЕ:
   ЧАСТ I

      ОБЩИ РАЗПОРЕДБИ

   Член 1
   Определения
   1.   За целите на настоящото решение:

               а)

               „споразумение“ означава Споразумението за стабилизиране и асоцииране между Европейските общности и техните държави-членки, от една страна, и Република Хърватия, от друга страна;

               б)

               „регламент“ означава Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (3), прилагани в държавите-членки на Европейския съюз;

               в)

               „регламент за прилагане“ означава Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност (4);

               г)

               „държава-членка“ означава държава-членка на Европейския съюз;

               д)

               „работник“ означава:

                           i)

                           за целите на законодателството на държава-членка, лице, осъществяващо дейност като заето лице по смисъла на член 1, буква а) от регламента;

                           ii)

                           за целите на законодателството на Хърватия, лице, осъществяващо дейност като заето лице по смисъла на това законодателство;

               е)

               „член на семейството“ означава:

                           i)

                           за целите на законодателството на държава-членка, член на семейството по смисъла на член 1, буква и) от регламента;

                           ii)

                           за целите на законодателството на Хърватия, член на семейството по смисъла на това законодателство;

               ж)

               „законодателство“ означава:

                           i)

                           по отношение на държавите-членки, законодателство по смисъла на член 1, буква л) от регламента, приложимо към обезщетенията, обхванати от настоящото решение;

                           ii)

                           по отношение на Хърватия, съответното законодателство, приложимо в Хърватия във връзка с обезщетенията, обхванати от настоящото решение;

               з)

               „обезщетения“ означава:

                           —

                           пенсии за старост,

                           —

                           пенсии за преживели лица,

                           —

                           пенсии поради трудови злополуки и професионални болести,

                           —

                           пенсии за инвалидност поради трудови злополуки и професионални болести,

                           —

                           семейни обезщетения;

               и)

               „обезщетения, които могат да бъдат изнасяни“ означава:

                           i)

                           по отношение на държавите-членки:

                                       —

                                       пенсии за старост,

                                       —

                                       пенсии за преживели лица,

                                       —

                                       пенсии поради трудови злополуки и професионални болести,

                                       —

                                       пенсии за инвалидност поради трудови злополуки и професионални болести,

                                 по смисъла на регламента, с изключение на специалните парични обезщетения, независещи от вноски, посочени в приложение X към регламента;

                           ii)

                           по отношение на Хърватия, съответните обезщетения, предоставяни съгласно законодателството на Хърватия, с изключение на специалните парични обезщетения, независещи от вноски, посочени в приложение I към настоящото решение.

         2.   Другите понятия, използвани в настоящото решение, са със значението, определено им:

               а)

               по отношение на държавите-членки, в регламента и регламента за прилагане;

               б)

               по отношение на Хърватия, в съответното законодателство, приложимо в Хърватия.

         Член 2
   Обхванати лица
   Настоящото решение се прилага:

               а)

               за работниците, които са граждани на Хърватия и които са или са били законно наети на работа на територията на държава-членка, и за които се прилага или е било прилагано законодателството на една или няколко държави-членки, както и за преживелите ги лица;

               б)

               за членовете на семейството на работниците, посочени в буква а), при условие че тези членове на семейството пребивават или са пребивавали законно при съответния работник в държавата-членка, в която е нает на работа работникът;

               в)

               за работниците, които са граждани на държава-членка и които са или са били законно наети на работа на територията на Хърватия, и за които се прилага или е било прилагано законодателството на Хърватия, както и за преживелите ги лица; и

               г)

               за членовете на семейството на работниците, посочени в буква в), при условие че тези членове на семейството пребивават или са пребивавали законно при съответния работник, когато той е бил нает на работа в Хърватия.

         Член 3
   Равно третиране
   1.   Работниците, които са граждани на Хърватия и са законно наети на работа в държава-членка, както и всички членове на техните семейства, които пребивават законно при тях, подлежат на третиране, недискриминиращо ги на основата на националността им по отношение на обезщетенията по смисъла на член 1, параграф 1, буква з) спрямо гражданите на държавата-членка, в която са законно наети на работа.
   2.   Работниците, които са граждани на държава-членка и са законно наети на работа в Хърватия, както и всички членове на техните семейства, които пребивават законно при тях, подлежат на третиране, недискриминиращо ги на основата на националността им по отношение на обезщетенията по смисъла на член 1, параграф 1, буква з) спрямо гражданите на Хърватия.
   ЧАСТ II

      ОТНОШЕНИЯ МЕЖДУ ДЪРЖАВИТЕ-ЧЛЕНКИ И ХЪРВАТИЯ

   Член 4
   Отпадане на правилата за пребиваване
   1.   Обезщетенията, които могат да бъдат изнасяни по смисъла на член 1, параграф 1, буква и), на които имат право лицата, посочени в член 2, букви а) и в), не подлежат на каквото и да било намаляване, изменение, спиране, оттегляне или конфискация по причина на обстоятелството, че бенефициерът пребивава:

               i)

               за целите на обезщетение по законодателството на държава-членка, на територията на Хърватия; или

               ii)

               за целите на обезщетение по законодателството на Хърватия, на територията на държава-членка.

         2.   Членовете на семейството на даден работник, посочени в член 2, буква б), имат право на обезщетения, които могат да бъдат изнасяни по смисъла на член 1, параграф 1, буква и), по същия начин като членовете на семейството на работник, който е гражданин на съответната държава-членка, когато пребивават на територията на Хърватия.
   3.   Членовете на семейството на даден работник, посочени в член 2, буква г), имат право на обезщетения, които могат да бъдат изнасяни по смисъла на член 1, параграф 1, буква и), по същия начин като членовете на семейството на работник, който е гражданин на Хърватия, когато пребивават на територията на държава-членка.
   ЧАСТ III

      ДРУГИ РАЗПОРЕДБИ

   Член 5
   Сътрудничество
   1.   Държавите-членки и Хърватия взаимно си предоставят всякаква информация за промени в техните законодателства, които могат да засегнат изпълнението на настоящото решение.
   2.   За целите на настоящото решение органите и институциите на държавите-членки и на Хърватия си предоставят взаимно помощ и действат така, сякаш прилагат своето вътрешно законодателство. Административната помощ, предоставяна от посочените власти и институции, по правило е безплатна. Въпреки това компетентните органи на държавите-членки и на Хърватия могат да се споразумеят за възстановяване на някои разходи.
   3.   Органите и институциите на държавите-членки и на Хърватия могат, за целите на настоящото решение, да контактуват пряко помежду си, както и с участващите лица или техните представители.
   4.   Институциите и лицата, обхванати от настоящото решение, са длъжни взаимно да си предоставят информация и да си сътрудничат, за да се гарантира правилното изпълнение на настоящото решение.
   5.   Съответните лица трябва да информират институциите на компетентната държава-членка или на Хърватия, когато последната е компетентната държава, и тези на държавата-членка по пребиваване или на Хърватия, когато последната е държавата на пребиваване, възможно най-скоро за всяка промяна в тяхното лично или семейно положение, която засяга тяхното право на обезщетения по настоящото решение.
   6.   Неспазването на задължението за предоставяне на информация, посочено в параграф 5, може да доведе до прилагането на пропорционални мерки в съответствие с националното право. Независимо от това тези мерки са еквивалентни на мерките, приложими в подобни ситуации съгласно вътрешното право, и не правят практически невъзможно или прекомерно трудно за заявителите да упражняват предоставените им по настоящото решение права.
   7.   Държавите-членки и Хърватия могат да предвидят национални разпоредби, създаващи условия за проверка на правото на обезщетения, при отчитане на факта, че бенефициерите остават или пребивават извън територията на държавата, където се намира институцията длъжник. Подобни разпоредби са пропорционални, прилагат се без дискриминация на основата на националност и са в съответствие с принципите на настоящото решение. Тези разпоредби се нотифицират на Съвета за стабилизиране и асоцииране.
   Член 6
   Административни проверки и медицински прегледи
   1.   Настоящият член се прилага за лицата, посочени в член 2 и получаващи посочените в член 1, параграф 1, буква и) обезщетения, които могат да бъдат изнасяни, както и за институциите, отговарящи за изпълнението на настоящото решение.
   2.   Когато лице, което получава обезщетения или претендира за такива, или член на неговото семейство има престой или пребивава на територията на държава-членка, а институцията длъжник се намира в Хърватия, или на територията на Хърватия, а институцията длъжник се намира в държава-членка, медицинският преглед се извършва по искане на тази институция от институцията по мястото на престой или пребиваване на бенефициера в съответствие с процедурите, установени в законодателството, прилагано от тази институция.
   Институцията длъжник информира при необходимост институцията по мястото на престой или пребиваване за всякакви специални изисквания, които да се изпълнят, и за това какво да включва медицинският преглед.
   Институцията по мястото на престой или пребиваване изпраща доклад до институцията длъжник, която е поискала медицинския преглед.
   Институцията длъжник си запазва правото да поиска бенефициерът да бъде прегледан от лекар по неин избор или на територията, на която е мястото на престой или пребиваване на лицето, което получава обезщетения или претендира за такива, или в държавата, където се намира институцията длъжник. От бенефициера обаче може да бъде поискано да се завърне в държавата на институцията длъжник, само ако е в състояние да извърши пътуването, без то да навреди на здравето му, като разходите за пътуване и настаняване се поемат от институцията длъжник.
   3.   Когато лице, което получава обезщетения или претендира за такива, или член на неговото семейство има престой или пребивава на територията на държава-членка, а институцията длъжник се намира в Хърватия, или на територията на Хърватия, а институцията длъжник се намира в държава-членка, административната проверка се извършва по искане на институцията длъжник от институцията по мястото на престой или пребиваване на бенефициера.
   Институцията по мястото на престой или пребиваване изпраща доклад до институцията длъжник, която е поискала административната проверка.
   Институцията длъжник си запазва правото да поиска да бъде извършен преглед на положението на бенефициера от професионалист по неин избор. От бенефициера обаче може да бъде поискано да се завърне в държавата на институцията длъжник, само ако е в състояние да извърши пътуването, без то да навреди на здравето му, като разходите за пътуване и настаняване се поемат от институцията длъжник.
   4.   Една или няколко държави-членки и Хърватия могат да се споразумеят за други административни разпоредби, при условие че уведомят Съвета за стабилизиране и асоцииране за това.
   5.   По изключение от принципа за безплатна административна взаимопомощ по член 5, параграф 2 от настоящото решение действителният размер на разходите за проверките, посочени в параграфи 2 и 3 от настоящия член, се възстановява на институцията, към която е било отправено искане да ги извърши, от институцията длъжник, поискала проверките.
   Член 7
   Прилагане на член 120 от споразумението
   Член 120 от споразумението се прилага, ако някоя от страните счита, че другата страна не е спазила задълженията, установени в членове 5 и 6.
   Член 8
   Специални разпоредби за прилагането на законодателството на Хърватия
   Съветът за стабилизиране и асоцииране може, ако е небоходимо, да установи специални разпоредби за прилагането на законодателството на Хърватия в приложение II.
   Член 9
   Административни процедури от съществуващи двустранни споразумения
   Административните процедури, съдържащи се в съществуващи двустранни споразумения между държава-членка и Хърватия, могат да продължат да се прилагат, при условие че тези процедури не се отразяват неблагоприятно на установените с настоящото решение права или задължения на съответните лица.
   Член 10
   Споразумения, допълващи процедурите за изпълнение на настоящото решение
   Една или повече държави-членки и Хърватия могат да сключват споразумения, предназначени да допълнят административните процедури за изпълнение на настоящото решение, особено във връзка с предотвратяването на измами и грешки и борбата с тях.
   ЧАСТ IV

      ПРЕХОДНИ И ЗАКЛЮЧИТЕЛНИ РАЗПОРЕДБИ

   Член 11
   Преходни разпоредби
   1.   Права съгласно настоящото решение не се придобиват за периода преди датата на влизането му в сила.
   2.   При спазване на параграф 1 право по настоящото решение се придобива, дори когато то се отнася до осигурителен случай, настъпил преди датата на влизането му в сила.
   3.   Всяко обезщетение, което не е било предоставено или е било спряно на основание гражданство или място на пребиваване на съответното лице, по искане на това лице се предоставя или възобновява, считано от датата на влизане в сила на настоящото решение, при условие че правата, въз основа на които преди това са били предоставяни обезщетения, не са породили основание за изплащане на еднократна парична сума.
   4.   Ако посоченото в параграф 3 искане се подаде в срок две години от датата на влизане в сила на настоящото решение, придобитите съгласно настоящото решение права пораждат действие на законодателството на която и да е държава-членка или на Хърватия относно лишаване от права или погасяването им по давност срещу съответните лица.
   5.   Ако искането, посочено в параграф 3, е подадено след изтичането на две години от датата на влизане в сила на настоящото решение, правата, от които не са били лишени, или правата, които не са погасени по давност, се смятат за възникнали от датата на подаване на искането при спазване на всякакви по-благоприятни разпоредби на законодателството на всяка държава-членка или на Хърватия.
   Член 12
   Приложения към настоящото решение
   1.   Приложенията към настоящото решение са неразделна част от него.
   2.   По искане на Хърватия приложенията могат да бъдат изменени с решение на Съвета за стабилизиране и асоцииране.
   Член 13
   Влизане в сила
   Настоящото решение влиза в сила на първия ден от първия месец след датата на публикуването му в Официален вестник на Европейския съюз.

      Съставено в … на …

            За Съвета за стабилизиране и асоцииране

            Председател

      (1)  ОВ L 26, 28.1.2005 г., стр. 3.

      (2)  ОВ L 124, 20.5.2003 г., стр. 1.

      (3)  ОВ L 166, 30.4.2004 г., стр. 1.

      (4)  ОВ L 284, 30.10.2009 г., стр. 1.
   ПРИЛОЖЕНИЕ I

      СПИСЪК НА ХЪРВАТСКИТЕ СПЕЦИАЛНИ ПАРИЧНИ ОБЕЗЩЕТЕНИЯ, НЕЗАВИСЕЩИ ОТ ВНОСКИ

   …
   ПРИЛОЖЕНИЕ II

      СПЕЦИАЛНИ РАЗПОРЕДБИ ЗА ПРИЛАГАНЕТО НА ЗАКОНОДАТЕЛСТВОТО НА ХЪРВАТИЯ

   …


title: 2009/305/ЕО: Решение на Съвета от 15 септември 2008 година за подписване на Споразумението между Европейската общност и Държавата Израел относно някои аспекти на въздухоплавателните услуги

text:
               2.4.2009

               BG

               Официален вестник на Европейския съюз

               L 90/9

         РЕШЕНИЕ НА СЪВЕТА
   от 15 септември 2008 година
   за подписване на Споразумението между Европейската общност и Държавата Израел относно някои аспекти на въздухоплавателните услуги
   (2009/305/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност и по-специално член 80, параграф 2 във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:

               (1)

               На 5 юни 2003 г. Съветът упълномощи Комисията да започне преговори с трети държави относно замяната на някои разпоредби в съществуващите двустранни споразумения със споразумение на Общността.

               (2)

               От името на Общността Комисията договори Споразумение с Държавата Израел относно някои аспекти на въздухоплавателните услуги в съответствие с механизмите и предписанията в приложението към решението на Съвета от 5 юни 2003 г., с което се упълномощава Комисията да започне преговори с трети държави относно замяната на някои разпоредби в съществуващите двустранни споразумения със споразумение на Общността.

               (3)

               При условие възможното му сключване на по-късна дата споразумението, договорено от Комисията, следва да бъде подписано,

         РЕШИ:
   Член 1
   Подписването на Споразумението между Европейската общност и Държавата Израел относно някои аспекти на въздухоплавателните услуги се одобрява от името на Общността, при условие че бъде прието решение на Съвета за сключване на посоченото споразумение.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето(та), упълномощено(и) да подпише(ат) споразумението от името на Общността, при условие сключването му.
   Член 3
   Председателят на Съвета е оправомощен да направи нотификацията, предвидена в член 8, параграф 1 от споразумението.

      Съставено в Брюксел на 15 септември 2008 година.

            За Съвета

            Председател

         B. KOUCHNER

    ---documentbreak---

               2.4.2009

               BG

               Официален вестник на Европейския съюз

               L 90/10

         СПОРАЗУМЕНИЕ
   между Европейската общност и Държавата Израел относно някои аспекти на въздухоплавателните услуги
   ЕВРОПЕЙСКАТА ОБЩНОСТ,
   от една страна, и
   ДЪРЖАВАТА ИЗРАЕЛ (наричана по-долу „Израел“)
   от друга страна,
   (наричани по-долу „страните“),
   след нотификация от Европейската общност, че:
   между няколко държави-членки на Европейската общност и Израел са сключени двустранни споразумения за въздухоплавателни услуги, които понастоящем не са в съответствие с правото на Общността,
   Европейската общност има изключителната компетентност по отношение на няколко аспекта, които могат да бъдат включени в двустранни споразумения за въздухоплавателни услуги между държави-членки на Европейската общност и трети държави, включително Израел,
   съгласно правото на Европейската общност въздушните превозвачи на Общността, установени в държава-членка, имат право на недискриминационен достъп до въздушните маршрути между държавите-членки на Европейската общност и трети държави,
   някои разпоредби на двустранните споразумения за въздухоплавателни услуги между държави-членки на Европейската общност и Израел трябва да бъдат приведени в съответствие с правото на Европейската общност, за да се създаде солидна правна основа за въздухоплавателни услуги между Европейската общност и Израел, както и за да се запази непрекъснатостта на такива въздухоплавателни услуги,
   съгласно правото на Европейската общност въздушните превозвачи по принцип не могат да сключват споразумения, които могат да засегнат търговията между държавите-членки на Европейската общност и които имат за своя цел или резултат предотвратяването, ограничаването или нарушаването на конкуренцията,
   разпоредбите на двустранните споразумения за въздухоплавателни услуги, сключени между държави-членки на Европейската общност и Израел, които: i) изискват или благоприятстват приемането на споразумения между предприятия, решения на сдружения на предприятия или съгласувани практики, които предотвратяват, нарушават или ограничават конкуренцията между въздушните превозвачи по съответните маршрути; или ii) засилват последиците от което и да е такова споразумение, решение или съгласувана практика; или iii) делегират на въздушните превозвачи или други частни икономически оператори отговорността за вземането на мерки, които предотвратяват, нарушават или ограничават конкуренцията между въздушните превозвачи по съответните маршрути, могат да направят неефективни правилата за конкуренцията, приложими за предприятията,
   с настоящото споразумение Европейската общност не цели увеличаване на общия обем на въздушния трафик между Европейската общност и Израел, нито засягане на баланса между въздушните превозвачи на Общността и тези на Израел, или договаряне на изменения на разпоредбите на съществуващите двустранни споразумения за въздухоплавателни услуги по отношение на търговските права,
   СТРАНИТЕ СЕ СПОРАЗУМЯХА ЗА СЛЕДНОТО:
   Член 1
   Общи разпоредби
   1.   За целите на настоящото споразумение „държави-членки“ означава държави-членки на Европейската общност.
   2.   Позоваванията във всяко от споразуменията, изброени в приложение I, на граждани на държавата-членка, която е страна по съответното споразумение, се считат за позовавания на граждани на държавите-членки на Европейската общност.
   3.   Позоваванията във всяко от споразуменията, изброени в приложение I, на въздушни превозвачи или авиокомпании на държавата-членка, която е страна по съответното споразумение, се считат за позовавания на въздушни превозвачи или авиокомпании, определени от тази държава-членка.
   Член 2
   Определяне от държава-членка
   1.   Разпоредбите на параграфи 2 и 3 от настоящия член заменят съответните разпоредби на членовете, изброени в приложение II, букви а) и б) съответно във връзка с определянето на даден въздушен превозвач от съответната държава-членка, неговите лицензи и разрешения, предоставени от Израел, и във връзка с отказа, отмяната, спирането или ограничаването на лицензите или разрешенията на въздушния превозвач.
   2.   При получаване на определяне от държава-членка Израел предоставя съответните лицензи и разрешения с минимално процедурно забавяне, при условие че:

               i)

               въздушният превозвач е установен на територията на определящата държава-членка съгласно Договора за създаване на Европейската общност и притежава валиден оперативен лиценз в съответствие с правото на Европейската общност;

               ii)

               държавата-членка, отговорна за издаването на свидетелство за авиационен оператор, упражнява и поддържа ефективен регулаторен контрол върху въздушния превозвач и съответният авиационен орган е ясно идентифициран при определянето; и

               iii)

               въздушният превозвач е притежаван, пряко или чрез мажоритарно участие, и се контролира ефективно от държави-членки и/или граждани на държави-членки, и/или от други държави, изброени в приложение III, и/или от граждани на такива други държави.

         3.   Израел може да откаже, отмени, спре или ограничи лицензите или разрешенията на даден въздушен превозвач, определен от държава-членка, когато:

               i)

               въздушният превозвач не е установен на територията на определящата го държава-членка съгласно Договора за създаване на Европейската общност или няма валиден оперативен лиценз в съответствие с правото на Европейската общност;

               ii)

               държавата-членка, отговорна за издаването на свидетелството му за авиационен оператор, не упражнява или не поддържа ефективен регулаторен контрол върху въздушния превозвач или съответният авиационен орган не е ясно идентифициран при определянето; или

               iii)

               въздушният превозвач не е притежаван, пряко или чрез мажоритарно участие, или не се контролира ефективно от държави-членки и/или граждани на държави-членки, и/или от други държави, изброени в приложение III, и/или от граждани на такива други държави; или

               iv)

               въздушният превозвач е вече оправомощен да извършва дейност съгласно двустранно споразумение между Израел и друга държава-членка и Израел може да покаже, че като упражнява търговските права по настоящото споразумение по маршрут, който включва точка в тази друга държава-членка, въздушният превозвач би заобиколил ограниченията върху търговските права, наложени с двустранното споразумение между Израел и тази друга държава-членка.

         При упражняването на правото си по настоящия параграф Израел няма да прилага дискриминация между въздушните превозвачи на Общността на основание тяхната националност.
   Член 3
   Безопасност
   1.   Разпоредбите на параграф 2 от настоящия член допълват съответните разпоредби на членовете, изброени в приложение II, буква в).
   2.   Когато държава-членка е определила въздушен превозвач, регулаторният контрол над който се упражнява и поддържа от друга държава-членка, правата на Израел съгласно разпоредбите за безопасност на споразумението между държавата-членка, която е определила въздушния превозвач, и Израел, се прилагат еднакво по отношение на приемането, упражняването или поддържането на стандарти за безопасност от тази друга държава-членка и по отношение на оперативния лиценз на този въздушен превозвач.
   Член 4
   Тарифи за превоз в рамките на Европейската общност
   1.   Разпоредбите на параграф 2 от настоящия член допълват съответните разпоредби на членовете, изброени в приложение II, буква г).
   2.   Тарифите, които трябва да се събират от въздушния(те) превозвач(и), определен(и) от Израел по силата на споразумение, посочено в приложение I, съдържащо разпоредба, посочена в приложение II, буква г), за превоз изцяло в рамките на Европейската общност, се подчиняват на правото на Европейската общност.
   Член 5
   Съответствие с правилата за конкуренция
   1.   Независимо от всяка друга разпоредба с обратен смисъл, нищо във всяко от споразуменията, изброени в приложение I: i) не изисква или благоприятства приемането на споразумения между предприятия, решения на сдружения на предприятия и съгласувани практики, които предотвратяват или нарушават конкуренцията; ii) не засилва последиците от което и да такова споразумение, решение или съгласувана практика; или iii) не делегира на частни икономически оператори отговорността за вземането на мерки, които предотвратяват, нарушават или ограничават конкуренцията.
   2.   Разпоредбите, съдържащи се в споразуменията, изброени в приложение I, които са несъвместими с параграф 1 от настоящия член, не се прилагат.
   Член 6
   Приложения към споразумението
   Приложенията към настоящото споразумение представляват неразделна част от него.
   Член 7
   Преразглеждане или изменение
   Страните могат по всяко време да преразгледат или да изменят настоящото споразумение в съответствие с разпоредбите на член 8 по взаимно съгласие.
   Член 8
   Влизане в сила
   Настоящото споразумение влиза в сила, когато страните писмено се нотифицират взаимно за приключването на съответните вътрешни процедури, необходими за неговото влизане в сила.
   Член 9
   Прекратяване
   1.   В случай на прекратяване на споразумение, посочено в приложение I, всички разпоредби на настоящото споразумение, които се отнасят до съответното споразумение, посочено в приложение I, се прекратяват по същото време.
   2.   В случай че бъдат прекратени всички споразумения, изброени в приложение I, настоящото споразумение се прекратява по същото време.

      В ПОТВЪРЖДЕНИЕ НА КОЕТО долуподписаните надлежно упълномощени представители подписаха настоящото споразумение.
      Съставено в Брюксел в два екземпляра на девети декември две хиляди и осма година, което съответства на дванадесетия ден от кислев пет хиляди седемстотин шестдесет и девета година от еврейския календар, на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски език и на езика иврит.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato d'Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de Staat Israël
         W imieniu Państwa Izrael
         Pelo Estado de Israel
         Pentru Statul Israel
         Za Izraelský štát
         Za Državo Izrael
         Israelin valtion puolesta
         För Staten Israel

   ПРИЛОЖЕНИЕ I

      Списък на споразуменията, посочени в член 1 от настоящото споразумение

   Споразумения за въздухоплавателни услуги между Израел и държави-членки на Европейската общност, както са изменени или променени, които към датата на подписване на настоящото споразумение са били сключени, подписани и/или се прилагат временно:

               —

               Споразумение за въздушен транспорт между Австрийското федерално правителство и правителството на Държавата Израел, съставено в Йерусалим на 2 август 1963 г., наричано в приложение II по-долу „Споразумението Израел—Австрия“;

               —

               Споразумение между правителството на Белгия и правителството на Израел за въздухоплавателни услуги между и отвъд съответните им територии, съставено в ХаКирия на 30 юни 1952 г., наричано в приложение II по-долу „Споразумението Израел—Белгия“;

               —

               Споразумение за въздушен транспорт между правителството на Република България и правителството на Държавата Израел за въздухоплавателни услуги между и извън съответните им територии, съставено в София на 25 март 1991 г., наричано в приложение II по-долу „Споразумението Израел—България“;

               —

               Споразумение за въздухоплавателни услуги между правителството на Република Кипър и правителството на Държавата Израел, съставено в Йерусалим на 21 декември 1993 г., наричано в приложение II по-долу „Споразумението Израел—Кипър“;

               —

               Споразумение за въздушен транспорт между правителството на Чешката и Словашката федеративна република и правителството на Държавата Израел по отношение на което Чешката република декларира, че се счита за обвързана от неговите разпоредби, съставено в Йерусалим на 24 април 1991 г., наричано в приложение II по-долу „Споразумението Израел—Чешка република“;

               —

               Споразумение между правителството на Кралство Дания и правителството на Държавата Израел за въздухоплавателни услуги, съставено в Йерусалим на 18 април 1977 г., наричано в приложение II по-долу „Споразумението Израел—Дания“;

               —

               Споразумение за въздухоплавателни услуги между правителството на Република Финландия и правителството на Държавата Израел, съставено в Хелзинки на 24 юни 1997 г., наричано в приложение II по-долу „Споразумението Израел—Финландия“;

               —

               Споразумение за въздушен транспорт между правителството на Френската република и правителството на Държавата Израел, съставено в Тел Авив на 29 април 1952 г., наричано в приложение II по-долу „Споразумението Израел—Франция“;

               —

               Споразумение за въздушен транспорт между Федерална република Германия и Държавата Израел, съставено в Бон на 12 февруари 1971 г., наричано в приложение II по-долу „Споразумението Израел—Германия“;

               —

               Споразумение между Кралското гръцко правителство и правителството на Държавата Израел за въздухоплавателни услуги между съответните им територии, съставено в Атина на 15 юли 1952 г., наричано в приложение II по-долу „Споразумението Израел—Гърция“;

               —

               Споразумение за въздушен транспорт между правителството на Унгарската народна република и правителството на Държавата Израел, съставено в Йерусалим на 1 март 1989 г., наричано в приложение II по-долу „Споразумението Израел—Унгария“;

               —

               Споразумение за въздушен транспорт между правителството на Държавата Израел и правителството на Ирландия, съставено в Йерусалим на 19 октомври 1993 г., наричано в приложение II по-долу „Споразумението Израел—Ирландия“;

               —

               Споразумение между Италианската република и Държавата Израел за въздухоплавателни услуги между съответните им територии, съставено в Рим на 18 май 1979 г., наричано в приложение II по-долу „Споразумението Израел—Италия“;

               —

               Споразумение за въздушен транспорт между правителството на Република Латвия и правителството на Държавата Израел, съставено в Йерусалим на 3 ноември 1993 г., наричано в приложение II по-долу „Споразумението Израел—Латвия“;

               —

               Споразумение за въздухоплавателни услуги между правителството на Държавата Израел и правителството на Република Литва, парафирано и приложено към Съгласувания протокол, съставен в Йерусалим на 20 ноември 1997 г., наричано в приложение II по-долу „Споразумението Израел—Литва“;

               —

               Споразумение за въздушен транспорт между правителството на Великото херцогство Люксембург и правителството на Държавата Израел, съставено в Люксембург на 14 юни 1994 г., наричано в приложение II по-долу „Споразумението Израел—Люксембург“;

               —

               Споразумение за въздушен транспорт между правителството на Държавата Израел и правителството на Малта, съставено в Йерусалим на 20 февруари 1995 г., наричано в приложение II по-долу „Споразумението Израел—Малта“;

               —

               Споразумение за въздушен транспорт между правителството на Нидерландия и правителството на Израел, съставено в Йерусалим на 23 октомври 1950 г., наричано в приложение II по-долу „Споразумението Израел—Нидерландия“;

               —

               Споразумение за въздушен транспорт между правителството на Република Полша и правителството на Държавата Израел, съставено във Варшава на 27 февруари 1990 г., наричано в приложение II по-долу „Споразумението Израел—Полша“;

               —

               Споразумение за въздушен транспорт между Португалската република и Държавата Израел, съставено в Лисабон на 8 май 1997 г., наричано в приложение II по-долу „Споразумението Израел—Португалия“;

               —

               Споразумение за въздушен транспорт между правителството на Социалистическа република Румъния и правителството на Държавата Израел, съставено в Израел на 19 декември 1967 г., наричано в приложение II по-долу „Споразумението Израел—Румъния“;

               —

               Споразумение за въздушен транспорт между правителството на Словашката република и правителството на Държавата Израел, съставено в Братислава на 22 август 1994 г., наричано в приложение II по-долу „Споразумението Израел—Словашка република“;

               —

               Споразумение за въздушен транспорт между Република Словения и Държавата Израел, съставено в Любляна на 16 юни 1993 г., наричано в приложение II по-долу „Споразумението Израел—Словения“;

               —

               Споразумение за въздушен транспорт между Кралство Испания и Държавата Израел, съставено в Йерусалим на 31 юли 1989 г., наричано в приложение II по-долу „Споразумението Израел—Испания“;

               —

               Споразумение между правителството на Кралство Швеция и правителството на Държавата Израел за въздухоплавателни услуги, съставено в Стокхолм на 9 ноември 1977 г., наричано в приложение II по-долу „Споразумението Израел—Швеция“;

               —

               Споразумение между Държавата Израел и Обединеното кралство Великобритания и Северна Ирландия за въздухоплавателни услуги, подписано в Лондон на 24 септември 1975 г., наричано в приложение II по-долу „Споразумението Израел—Обединено кралство 1975 г.“;

               —

               Споразумение между правителството на Държавата Израел и правителството на Обединеното кралство Великобритания и Северна Ирландия за въздухоплавателни услуги, съставено в Тел Авив на 6 декември 2001 г., наричано в приложение II по-долу „Споразумението Израел—Обединено кралство 2001 г.“.

         ПРИЛОЖЕНИЕ II

      Списък на членовете от споразуменията, изброени в приложение I и посочени в членове 2—4 от настоящото споразумение

               а)

               Определяне от държава-членка:

                           —

                           Член 3 от Споразумението Израел—Австрия;

                           —

                           Член 3 от Споразумението Израел—Белгия;

                           —

                           Член III от Споразумението Израел—България;

                           —

                           Член 4 от Споразумението Израел—Кипър,

                           —

                           Член III от Споразумението Израел—Чешка република;

                           —

                           Член 4 от Споразумението Израел—Дания;

                           —

                           Член 3 от Споразумението Израел—Финландия;

                           —

                           Член XIII от Споразумението Израел—Франция;

                           —

                           Член 3 от Споразумението Израел—Германия;

                           —

                           Член IV от Споразумението Израел—Гърция;

                           —

                           Член III от Споразумението Израел—Унгария;

                           —

                           Член III от Споразумението Израел—Ирландия;

                           —

                           Член 4 от Споразумението Израел—Италия;

                           —

                           Член 3 от Споразумението Израел—Латвия;

                           —

                           Член III от Споразумението Израел—Литва;

                           —

                           Член III от Споразумението Израел—Люксембург;

                           —

                           Член III от Споразумението Израел—Малта;

                           —

                           Член II от Споразумението Израел—Нидерландия;

                           —

                           Член III от Споразумението Израел—Полша;

                           —

                           Член 3 от Споразумението Израел—Португалия;

                           —

                           Член 3 от Споразумението Израел—Румъния;

                           —

                           Член 3 от Споразумението Израел—Словашка република,

                           —

                           Член III от Споразумението Израел—Словения;

                           —

                           Член III от Споразумението Израел—Испания;

                           —

                           Член 4 от Споразумението Израел—Швеция;

                           —

                           Член 4 от Споразумението Израел—Обединено кралство 1975 г.;

                           —

                           Член 4 от Споразумението Израел—Обединено кралство 2001 г.

               б)

               Отказ, отмяна, спиране или ограничаване на лицензите или разрешенията:

                           —

                           Член 5 от Споразумението Израел—Австрия;

                           —

                           Член 4 от Споразумението Израел—Белгия;

                           —

                           Член IV от Споразумението Израел—България;

                           —

                           Член 5 от Споразумението Израел—Кипър,

                           —

                           Член IV от Споразумението Израел—Чешка република;

                           —

                           Член 4 от Споразумението Израел—Дания;

                           —

                           Член 4 от Споразумението Израел—Финландия;

                           —

                           Член VIII от Споразумението Израел—Франция;

                           —

                           Член 4 от Споразумението Израел—Германия;

                           —

                           Член IV от Споразумението Израел—Гърция;

                           —

                           Член IV от Споразумението Израел—Унгария;

                           —

                           Член IV от Споразумението Израел—Ирландия;

                           —

                           Член 5 от Споразумението Израел—Италия;

                           —

                           Член 4 от Споразумението Израел—Латвия;

                           —

                           Член IV от Споразумението Израел—Литва;

                           —

                           Член IV от Споразумението Израел—Люксембург;

                           —

                           Член IV от Споразумението Израел—Малта;

                           —

                           Член VI от Споразумението Израел—Нидерландия;

                           —

                           Член IV от Споразумението Израел—Полша;

                           —

                           Член 4 от Споразумението Израел—Португалия;

                           —

                           Член 4 от Споразумението Израел—Румъния;

                           —

                           Член 4 от Споразумението Израел—Словашка република,

                           —

                           Член IV от Споразумението Израел—Словения;

                           —

                           Член IV от Споразумението Израел—Испания;

                           —

                           Член 4 от Споразумението Израел—Швеция;

                           —

                           Член 4 от Споразумението Израел—Обединено кралство 1975 г.;

                           —

                           Член 5 от Споразумението Израел—Обединено кралство 2001 г.

               в)

               Безопасност:

                           —

                           Член XIV от Споразумението Израел—България;

                           —

                           Член 13 от Споразумението Израел—Кипър,

                           —

                           Член IX от Споразумението Израел—Чешка република;

                           —

                           Член 8 от Споразумението Израел—Дания;

                           —

                           Член 11 от Споразумението Израел—Финландия;

                           —

                           Член VIII от Споразумението Израел—Гърция;

                           —

                           Член IX от Споразумението Израел—Унгария;

                           —

                           Член IX от Споразумението Израел—Ирландия;

                           —

                           Член 12 от Споразумението Израел—Италия;

                           —

                           Член 9 от Споразумението Израел—Латвия;

                           —

                           Член IX от Споразумението Израел—Литва;

                           —

                           Член IX от Споразумението Израел—Люксембург;

                           —

                           Член IX от Споразумението Израел—Малта;

                           —

                           Член IV от Споразумението Израел—Нидерландия;

                           —

                           Член 8 от Споразумението Израел—Португалия;

                           —

                           Член 9 от Споразумението Израел—Словашка република,

                           —

                           Член IX от Споразумението Израел—Словения;

                           —

                           Член X от Споразумението Израел—Испания;

                           —

                           Член 8 от Споразумението Израел—Швеция;

                           —

                           Член 12 от Споразумението Израел—Обединено кралство 2001 г.

               г)

               Тарифи за превоз в рамките на Европейската общност:

                           —

                           Член 8 от Споразумението Израел—Австрия;

                           —

                           Член 8 от Споразумението Израел—Белгия;

                           —

                           Член IX от Споразумението Израел—България;

                           —

                           Член 17 от Споразумението Израел—Кипър,

                           —

                           Член VI от Споразумението Израел—Чешка република;

                           —

                           Член 10 от Споразумението Израел—Дания;

                           —

                           Член 10 от Споразумението Израел—Финландия;

                           —

                           Член XVII от Споразумението Израел—Франция;

                           —

                           Член 9 от Споразумението Израел—Германия;

                           —

                           Член VI от Споразумението Израел—Гърция;

                           —

                           Член VI от Споразумението Израел—Унгария;

                           —

                           Член VI от Споразумението Израел—Ирландия;

                           —

                           Член 8 от Споразумението Израел—Италия;

                           —

                           Член 6 от Споразумението Израел—Латвия;

                           —

                           Член VI от Споразумението Израел—Литва;

                           —

                           Член VI от Споразумението Израел—Люксембург;

                           —

                           Член VI от Споразумението Израел—Малта;

                           —

                           Параграф 7 от приложението към Споразумението Израел—Нидерландия;

                           —

                           Член VI от Споразумението Израел—Полша;

                           —

                           Член 16 от Споразумението Израел—Португалия;

                           —

                           Член 7 от Споразумението Израел—Румъния;

                           —

                           Член 6 от Споразумението Израел—Словашка република,

                           —

                           Член VI от Споразумението Израел—Словения;

                           —

                           Член VI от Споразумението Израел—Испания;

                           —

                           Член 10 от Споразумението Израел—Швеция;

                           —

                           Член 8 от Споразумението Израел—Обединено кралство 1975 г.;

                           —

                           Член 8 от Споразумението Израел—Обединено кралство 2001 г.

         ПРИЛОЖЕНИЕ III

      Списък на други държави, посочени в член 2 от настоящото споразумение

               а)

               Република Исландия (съгласно Споразумението за Европейското икономическо пространство);

               б)

               Княжество Лихтенщайн (съгласно Споразумението за Европейското икономическо пространство);

               в)

               Кралство Норвегия (съгласно Споразумението за Европейското икономическо пространство);

               г)

               Конфедерация Швейцария (съгласно Споразумението между Европейската общност и Конфедерация Швейцария за въздушен транспорт).


title: Решение (ОВППС) 2017/1339 на Съвета от 17 юли 2017 година за изменение на Решение (ОВППС) 2016/849 относно ограничителни мерки срещу Корейската народнодемократична република

text:
               18.7.2017

               BG

               Официален вестник на Европейския съюз

               L 185/51

         РЕШЕНИЕ (ОВППС) 2017/1339 НА СЪВЕТА
   от 17 юли 2017 година
   за изменение на Решение (ОВППС) 2016/849 относно ограничителни мерки срещу Корейската народнодемократична република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение (ОВППС) 2016/849 на Съвета от 27 май 2016 г. относно ограничителни мерки срещу Корейската народнодемократична република и за отмяна на Решение 2013/183/ОВППС (1), и по-специално член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 27 май 2016 г. Съветът прие Решение (ОВППС) 2016/849.

               (2)

               В съответствие с член 33, параграф 1 от Решение (ОВППС) 2016/849 Съветът привежда в изпълнение измененията в приложение I към него въз основа на определеното от Съвета за сигурност на ООН („СС на ООН“) или от Комитета по санкциите.

               (3)

               На 5 юни 2017 г. комитетът към СС на ООН, създаден съгласно Резолюция 1718 (2006) на Съвета за сигурност на ООН, промени вписванията за две образувания, подлежащи на ограничителни мерки.

               (4)

               На 2 юни 2017 г. СС на ООН добави 14 лица и четири образувания към списъка на лицата и образуванията, които подлежат на ограничителни мерки. Тези лица и образувания бяха съответно добавени в приложение I към Решение (ОВППС) 2016/849 посредством Решение за изпълнение (ОВППС) 2017/975 на Съвета (2). Поради това някои от тези лица и образувания следва да бъдат заличени от приложение II към Решение (ОВППС) 2016/849, тъй като вече са посочени в приложение I.

               (5)

               Поради това приложения I и II към Решение (ОВППС) 2016/849 следва да бъдат съответно изменени,

         ПРИЕ НАСТОЯЩОТО РЕШЕНИЕ:
   Член 1
   Приложение I към Решение (ОВППС) 2016/849 се изменя съгласно предвиденото в приложение I към настоящото решение.
   Член 2
   Приложение II към Решение (ОВППС) 2016/849 се изменя съгласно предвиденото в приложение II към настоящото решение.
   Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 17 юли 2017 година.

            За Съвета

            Председател

         F. MOGHERINI

      (1)  ОВ L 141, 28.5.2016 г., стр. 79.

      (2)  Решение за изпълнение (ОВППС) 2017/975 на Съвета от 8 юни 2017 г. за прилагане на Решение (ОВППС) 2016/849 относно ограничителни мерки срещу Корейската народнодемократична република (ОВ L 146, 9.6.2017 г., стр. 145).

      ПРИЛОЖЕНИЕ I
      В приложение I към Решение (ОВППС) 2016/849 вписванията за лицата и образуванията, посочени по-долу, се заменят със следното:
      A.   Лица

                     Име

                     Друго име

                     Дата на раждане

                     Дата на посочване от ООН

                     Основания

                     „2.

                     Ri Je-Son

                     корейско име:

                        ;
                     китайско име:

                     изв. още като Ri Che Son

                     1938 г.

                     16.7.2009 г.

                     Министър на атомната енергетика от април 2014 г. насам. Бивш директор на Генералното бюро за атомна енергия (GBAE), главната агенция, която ръководи ядрената програма на КНДР; съдейства за няколко проекта в ядрената област, включително управлението от GBAE на Центъра за ядрени изследвания Yongbyon и Namchongang Trading Corporation.“

      Б.   Образувания

                     Наименование

                     Друго наименование

                     Местоположение

                     Дата на посочване от ООН

                     Друга информация

                     „4.

                     Namchongang Trading Corporation

                     а) NCG, б) NAMCHONGANG TRADING, в) NAM CHON GANG CORPORATION, г) NOMCHONGANG TRADING CO., д) NAM CHONG GAN TRADING CORPORATION, е) Namhung Trading Corporation, ж) Korea Daeryonggang Trading Corporation, з) Korea Tearyonggang Trading Corporation

                     а) Pyongyang, Democratic People's Republic of Korea, б) Sengujadong 11-2/(or Kwangbok-dong), Mangyongdae District, Pyongyang, Democratic People's Republic of Korea

                     16.7.2009 г.

                     Namchongang е търговско дружество от КНДР, подчинено на Генералното бюро за атомна енергия (GBAE). Namchongang участва в доставката на вакуумни помпи с произход от Япония, открити в ядрено съоръжение в КНДР, както и в ядрени доставки, свързани с германски гражданин. От края на деветдесетте години на миналия век насам то също така е участвало в покупката на алуминиеви тръби и друго оборудване, специално адаптирано за програмата за обогатяване на уран. Представител на дружеството е бивш дипломат, който е представлявал КНДР по време на проверката на ядрените съоръжения Yongbyon от Международната агенция за атомна енергия (МААЕ) през 2007 г. Дейностите на Namchongang в областта на разпространението на оръжия пораждат сериозно безпокойство, като се имат предвид дейностите на КНДР в тази област в миналото. Телефони: +850-2-18111, 18222 (ext. 8573). Факс: +850-2-381-4687.

                     15.

                     Green Pine Associated Corporation

                     а) Cho'ngsong United Trading Company; б) Chongsong Yonhap; в) Ch'o'ngsong Yo'nhap; г) Chosun Chawo'n Kaebal T'uja Hoesa; д) Jindallae; е) Ku'm- haeryong Company LTD; ж) Natural Resources Development and Investment Corporation; з) Saeingp'il Company; и) National Resources Development and Investment Corporation; й) Saeng Pil Trading Corporation

                     а) c/o Reconnaissance General Bureau Headquarters, Hyongjesan-Guyok, Pyongyang, Democratic People's Republic of Korea; б) Nungrado, Pyongyang, Democratic People's Republic of Korea; в) Rakrang № 1 Rakrang District Pyongyang Korea, Chilgol-1 dong, Mangyongdae District, Pyongyang, Democratic People's Republic of Korea

                     2.5.2012 г.

                     Green Pine Associated Corporation („Green Pine“) е поело голяма част от дейностите на Korea Mining Development Trading Corporation (KOMID). KOMID, посочено от Комитета по санкциите през април 2009 г., е основният търговец на оръжие в КНДР и износител на изделия и оборудване, свързани с балистични ракети и конвенционални оръжия. Освен това Green Pine отговаря за приблизително половината от износа от КНДР на въоръжение и свързани с него материали. Green Pine е набелязано за налагане на санкции заради износа на оръжия и свързани с тях материали от Северна Корея. Green Pine е специализирано в производството на военноморски плавателни съдове и въоръжения от рода на подводници, военни катери и ракетни системи, изнасяло е също торпеда и е предоставяло техническа помощ на ирански дружества, свързани с отбраната. Телефон: +850-2-18111(ext. 8327). Факс: +850-2-3814685 и +850-2-3813372. Email: pac@silibank.com и kndic@co.chesin.com.

                     46.

                     Strategic Rocket Force of the Korean People's Army

                     Strategic Rocket Force; Strategic Rocket Force Command of KPA; Strategic Force; Strategic Forces

                     Pyongyang, DPRK

                     2.6.2017 г.

                     Стратегическите ракетни сили на Корейската народна армия отговарят за всички програми за балистични ракети на КНДР и за изстрелванията на SCUD и NODONG.“

      ПРИЛОЖЕНИЕ II
      В приложение II към Решение (ОВППС) 2016/849 вписванията за лицата и образуванията, изброени по-долу, се заличават:

                  I.

                  Лица и образувания, отговарящи за ядрените програми на КНДР или за програми на КНДР, свързани с балистични ракети или с други оръжия за масово унищожение, или лица или образувания, които действат от тяхно име или по тяхно указание, или образувания, притежавани или контролирани от тях.
                  A.   Лица

                                 „6.

                                 PAEK Se-bong

                                 12.

                                 PAK To-Chun“

                  Б   Образувания

                                 „7.

                                 Стратегически ракетни сили“


title: 2014/720/ЕС: Решение на Съвета от 13 октомври 2014 година за установяване на позицията, която да бъде взета от името на Европейския съюз в рамките на Комитета по държавните поръчки относно присъединяването на Черна гора към преразгледаното Споразумение за държавните поръчки

text:
               18.10.2014

               BG

               Официален вестник на Европейския съюз

               L 300/51

         РЕШЕНИЕ НА СЪВЕТА
   от 13 октомври 2014 година
   за установяване на позицията, която да бъде взета от името на Европейския съюз в рамките на Комитета по държавните поръчки относно присъединяването на Черна гора към преразгледаното Споразумение за държавните поръчки

      (2014/720/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
   като взеха предвид предложението на Европейската комисия,
   като има предвид, че:

               (1)

               На 4 ноември 2013 г. Черна гора подаде заявление за присъединяване към преразгледаното Споразумение за държавните поръчки („преразгледаното СДП“).

               (2)

               Задълженията на Черна гора във връзка с обхвата са определени в нейното окончателно предложение, което е представено на страните по Споразумението за държавните поръчки на 18 юли 2014 г.

               (3)

               Окончателното предложение на Черна гора отразява списъка на Съюза относно обхвата на ангажиментите, включен в допълнение I към преразгледаното СДП. Поради това то е задоволително и приемливо. Условията за присъединяване на Черна гора, посочени в приложението към настоящото решение, ще бъдат отразени в решението, прието от Комитета по държавните поръчки („Комитета по държавните поръчки“) относно присъединяването на Черна гора.

               (4)

               Очаква се присъединяването на Черна гора към преразгледаното СДП да има положителен принос за отварянето в още по-голяма степен и в международен план на пазарите на обществени поръчки.

               (5)

               В член XXII, параграф 2 от преразгледаното СДП се предвижда, че всеки член на СТО може да се присъедини към преразгледаното СДП при условията, които ще се приемат между този член и страните и ще се посочат в решение на Комитета по държавните поръчки.

               (6)

               Поради това е необходимо да се установи позиция, която да се заеме от името на Съюза в рамките на Комитета по държавните поръчки във връзка с присъединяването на Черна гора,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да бъде взета от името на Съюза в рамките на Комитета по държавните поръчки, е присъединяването на Черна гора към преразгледаното Споразумение за държавните поръчки да се одобри, при условие че бъдат спазени конкретните условия във връзка с присъединяването, установени в приложението към настоящото решение.
   Член 2
   Настоящото решение влиза в сила от датата на приемането му.

      Съставено в Люксембург на 13 октомври 2014 г.

            За Съвета

            Председател

         M. MARTINA

      ПРИЛОЖЕНИЕ
      УСЛОВИЯ НА ЕС ПО ОТНОШЕНИЕ НА ПРИСЪЕДИНЯВАНЕТО НА ЧЕРНА ГОРАКЪМ ПРЕРАЗГЛЕДАНОТО СДП (1)

      При присъединяването на Черна гора към преразгледаното СДП в допълнение I, приложение 1 относно Европейския съюз, раздел 2 (Възлагащи органи от централното управление на държавите — членки на ЕС) точка 2 да се чете, както следва:

                     „2.

                     За стоките, услугите, доставчиците и доставчиците на услуги от Израел и Черна гора — процедури за възлагане на поръчки от следните възлагащи органи от централното управление.“

      При присъединяването на Черна гора към преразгледаното СДП приложение 6, раздел 2 да се чете, както следва:

                     „2.

                     Договори за концесии за строителство, когато се възлагат от субекти по приложение 1 и 2, се включват съгласно националния режим на третиране за доставчиците на строителни услуги от Исландия, Лихтенщайн, Норвегия, Нидерландия от името на Аруба, Швейцария и Черна гора, при условие че стойността им се равнява на или надвишава 5 000 000 СПТ, и за доставчиците на строителни услуги от Корея, при условие че стойността им се равнява на или надвишава 15 000 000 СПТ.“

         (1)  Номерацията на списъците относно обхвата на ангажиментите на страните по преразгледаното СДП е променена от секретариата на СТО със съгласието на страните по преразгледаното СДП. Номерацията, използвана в настоящото приложение съответства на номерацията от последното заверено копие на списъците относно обхвата на ангажиментите на страните по преразгледаното СДП, което е изпратено от СТО на страните по преразгледаното СДП с уведомление и е достъпно на адрес: http://www.wto.org/english/tratop_e/gproc_e/gp_app_agree_e.htm#revisedGPA. Номерацията на списъците относно обхвата на ангажиментите на страните по преразгледаното СДП, публикувана в ОВ L 68, 7.3.2014 г., стр. 2, не е актуална.


title: Решение на Съвета от 14 септември 2015 година за подновяване на Управителния съвет на Европейския център за развитие на професионалното обучение

text:
               16.9.2015

               BG

               Официален вестник на Европейския съюз

               C 305/2

         РЕШЕНИЕ НА СЪВЕТА
   от 14 септември 2015 година
   за подновяване на Управителния съвет на Европейския център за развитие на професионалното обучение
   (2015/C 305/03)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид внесените от Комисията в Съвета две кандидатури за представители на организациите на работодателите,
   като има предвид, че:

               (1)

               С решението си от 14 юли 2015 г. (2) Съветът назначи членовете на Управителния съвет на Европейския център за развитие на професионалното обучение за периода от 18 септември 2015 г. до 17 септември 2018 г. Това решение обаче не включваше всички членове, които трябваше да бъдат назначени,

         РЕШИ:
   Член 1
   Посочените по-долу лица се назначават за членове на управителния съвет на Европейския център за развитие на професионалното обучение за остатъка от мандата, който изтича на 17 септември 2018 г.:
   ПРЕДСТАВИТЕЛИ НА ОРГАНИЗАЦИИ НА РАБОТОДАТЕЛИТЕ:

               ХЪРВАТИЯ

               г-н Ivica ZELIĆ

               МАЛТА

               г-н Mario SPITERI

         Член 2
   Настоящото решение се публикува за сведение в Официален вестник на Европейския съюз.

      Съставено в Брюксел на 14 септември 2015 година.

            За Съвета

            Председател

         J. ASSELBORN

      (1)  ОВ L 39, 13.2.1975 г., стр. 1.

      (2)  ОВ C 232, 16.7.2015 г., стр. 2.


title: 2014/646/ОВППС: Решение EUFOR RCA/5/2014 на Комитета по политика и сигурност от 24 юли 2014 година за приемане на приноса на трети държави към военната операция на Европейския съюз в Централноафриканската република (EUFOR RCA)

text:
               6.9.2014

               BG

               Официален вестник на Европейския съюз

               L 267/8

         РЕШЕНИЕ EUFOR RCA/5/2014 НА КОМИТЕТА ПО ПОЛИТИКА И СИГУРНОСТ
   от 24 юли 2014 година
   за приемане на приноса на трети държави към военната операция на Европейския съюз в Централноафриканската република (EUFOR RCA)

      (2014/646/ОВППС)

   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2014/73/ОВППС на Съвета от 10 февруари 2014 г. за военна операция на Европейския съюз в Централноафриканската република (EUFOR RCA) (1), и по-специално член 8, параграф 2 от него,
   като има предвид, че:

               (1)

               Съгласно член 8, параграф 2 от Решение 2014/73/ОВППС Съветът оправомощи Комитета по политика и сигурност (КПС) да взема съответните решения относно приемането на предложен принос от трети държави.

               (2)

               Предвид препоръката на командващия операцията EUFOR RCA относно приноса на Сърбия и становището на Военния комитет на Европейския съюз приносът на Сърбия следва да бъде приет.

               (3)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,

         ПРИЕ НАСТОЯЩОТО РЕШЕНИЕ:
   Член 1
   1.   Приносът на Сърбия към военната операция на Европейския съюз в Централноафриканската република (EUFOR RCA) се приема и се счита за значим.
   2.   Сърбия се освобождава от финансови вноски в бюджета на EUFOR RCA.
   Член 2
   Настоящото решение влиза в сила в деня на приемането му.

      Съставено в Брюксел на 24 юли 2014 година.

            За Комитета по политика и сигурност

            Председател

         W. STEVENS

      (1)  ОВ L 40, 11.2.2014 г., стр. 59.


title: Решение 2013/515/ОВППС на Съвета от 21 октомври 2013 година за изменение на Решение 2010/638/ОВППС за налагане на ограничителни мерки срещу Република Гвинея

text:
               22.10.2013

               BG

               Официален вестник на Европейския съюз

               L 280/25

         РЕШЕНИЕ 2013/515/ОВППС НА СЪВЕТА
   от 21 октомври 2013 година
   за изменение на Решение 2010/638/ОВППС за налагане на ограничителни мерки срещу Република Гвинея
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 25 октомври 2010 г. Съветът прие Решение 2010/638/ОВППС (1).

               (2)

               Въз основа на прегледа на Решение 2010/638/ОВППС срокът на ограничителните мерки следва да бъде удължен до 27 октомври 2014 г.

               (3)

               Поради това Решение 2010/638/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   В член 8 от Решение 2010/638/ОВППС параграф 2 се заменя със следното:

      „2.   Настоящото решение се прилага до 27 октомври 2014 г. То подлежи на постоянен преглед. Решението може да се поднови или измени по целесъобразност, ако Съветът прецени, че целите му не са били постигнати.“

   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Люксембург на 21 октомври 2013 година.

            За Съвета

            Председател

         C. ASHTON

      (1)  Решение 2010/638/ОВППС на Съвета от 25 октомври 2010 г. за налагане на ограничителни мерки срещу Република Гвинея (ОВ L 280, 26.10.2010 г., стр. 10).


title: Решение на Съвета от 8 октомври 2002 година за изменение на Решение 98/509/ЕО за сключването на Споразумение за взаимното признаване във връзка с оценката на съответствието между Европейската общност и Нова Зеландия

text:
Важна правна забележка

|

32002D0801

Официален вестник n° L 278 , 16/10/2002 стр. 0020 - 0020 специално чешко издание глава 11 том 44 стр. 20  - 20 специално испанско издание глава 11 том 44 стр. 20  - 20 специално унгарско издание глава 11 том 44 стр. 20  - 20 специално литвийско издание глава 11 том 44 стр. 20  - 20 LV.ES глава 11 том 44 стр. 20  - 20 MT.ES глава 11 том 44 стр. 20  - 20 PL.ES глава 11 том 44 стр. 20  - 20 SK.ES глава 11 том 44 стр. 20  - 20 специално словенско издание глава 11 том 44 стр. 20  - 20

		20021008Решение на Съветаот 8 октомври 2002 годиназа изменение на Решение 98/509/ЕО за сключването на Споразумение за взаимното признаване във връзка с оценката на съответствието между Европейската общност и Нова Зеландия(2002/801/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 във връзка с член 300, параграф 2, първа алинея, първо изречение, член 300, параграф 3, първа алинея, първо изречение, и параграф 4 от него,като взе предвид предложението на Комисията,като има предвид, че:За да бъде осигурено ефективно действие на Споразумението за взаимно признаване на оценките за съответствие между Европейската общност и Нова Зеландия [1] (по-долу наричано "споразумението") е необходимо да бъде изменено Решение 98/509/ЕО [2], за да бъде упълномощена Комисията да взема всички необходими мерки за прилагане на споразумението,РЕШИ:Член единственЧлен 3 от Решение 98/509/ЕО се заменя със следното:"Член 31. Комисията представлява Общността в Съвместния комитет, предвиден в член 12 от споразумението, със съдействието на Специалния комитет, определен от Съвета. Комисията извършва, след консултация с този Специален комитет, посещенията, уведомленията, обмена на информация и исканията за информация, посочени в споразумението.2. Комисията определя позицията на Общността в Съвместния комитет след консултация със Специалния комитет, посочен в параграф 1."Съставено в Люксембург на 8 октомври 2002 година.За СъветаПредседателT. Pedersen[1] ОВ L 229, 17.8.1998 г., стр. 62.[2] ОВ L 229, 17.8.1998 г., стр. 61.--------------------------------------------------


title: 2010/706/ЕС: Решение на Съвета от 3 юни 2010 година за подписване, от името на Европейския съюз, на Споразумението между Европейския съюз и Грузия за улесняване на издаването на визи

text:
               24.11.2010

               BG

               Официален вестник на Европейския съюз

               L 308/1

      РЕШЕНИЕ НА СЪВЕТА

   от 3 юни 2010 година
   за подписване, от името на Европейския съюз, на Споразумението между Европейския съюз и Грузия за улесняване на издаването на визи
   (2010/706/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 27 ноември 2008 г. Съветът упълномощи Комисията да започне преговори с Грузия във връзка със Споразумение между Европейския съюз и Грузия за улесняване на издаването на визи (наричано по-долу „споразумението“). Преговорите приключиха успешно и споразумението бе парафирано на 25 ноември 2009 г.

               (2)

               Настоящото решение представлява развитие на разпоредбите на достиженията на правото от Шенген, в което Обединеното кралство не участва, в съответствие с Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (1); следователно Обединеното кралство не участва в неговото приемане и не е обвързано от него, нито от неговото прилагане.

               (3)

               Настоящото решение представлява развитие на разпоредбите на достиженията на правото от Шенген, в което Ирландия не участва в съответствие с Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (2); следователно Ирландия не участва в неговото приемане и не е обвързана от него, нито от неговото прилагане.

               (4)

               В съответствие с членове 1 и 2 от Протокола относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане.

               (5)

               Споразумението следва да бъде подписано при условие сключването му,

         ПРИЕ НАСТОЯЩОТО РЕШЕНИЕ:
   Член 1
   Подписването на Споразумението между Европейския съюз и Грузия за улесняването на издаване на визи (наричано по-долу „споразумението“) се одобрява от името на Европейския съюз при условие сключването на посоченото споразумение (3).
   Член 2
   Председателя на Съвета се оправомощава да посочи лицето(лицата), упълномощено(и) да подпише(ат) споразумението от името на Съюза при условие сключването му.
   Член 3
   Настоящото решение влиза в сила в деня на приемането му.

      Съставено в Люксембург на 3 юни 2010 година.

            За Съвета

            Председател

         A. PÉREZ RUBALCABA

      (1)  ОВ L 131, 1.6.2000 г., стр. 43.

      (2)  ОВ L 64, 7.3.2002 г., стр. 20.

      (3)  Текстовете на споразумението, протокола и декларациите ще бъдат публикувани заедно с решението за сключване на споразумението.